TEGNOLOGIE – breinsuiker
"Dis van afkyk na julle goeters in julle hande en knoppies wat julle aanhoudend druk, dat julle niks meer om julle raaksien nie.
Dis van 'n gevroetel met 'n ding so groot soos 'n sakboekie in jou hand dat jy nie meer vir die vreemdeling glimlag nie, ook nie meer die Jasmyn in die vroegaand ruik nie, praat nie eens van die koffie en die scones op die tafel nie. Nee, so kan ons nie aangaan nie" praat Tannie Hessie Benson met iemand op die telefoon.
"Kom kindjie, ons moet begin vleg. Dis diep winter en die Lente is om die draai. Vat vir jou 'n rooi en wit wolletjie en maak 'n armbandjie. Kyk, jy moet dit so om vleg en dan bind jy dit so vas."
"Sit daardie antichrist af. Geen mens kan armbanjies met so ding op die agtergrond vleg nie. Alfonso, vat nog 'n stuk wol en draai dit so om."
Daardie middag sit Alfonso, Tannie Hessie en ek met bokse vol rooi en wit wol armbandjies
So stap ons straat af en elke mens by wie ons verby loop kry 'n armbandjie. Die hele dorp gons al en almal het rooi en wit wol om die arms.